  Анжелика Тихонова корреспондент 19-20 толшоре Удмуртиын коронавируслэсь вакцина пуктыны Госуслуги портал пыр 467 адями гожтӥськиз. Со сярысь элькунысь тазалыкез утёнъя министерстволэн пресс-службаез ивортӥз. Та дыре  пыр 23-тӥ но 30-тӥ толшорлы гожтӥськыны луэ. Со кык нунал ӵоже 820 адямилы прививка пуктыны быгатозы. Со сяна, эшшо 2 сюрс 500 вакцинаез эм, дышетон но мерлыко ужъюртъёсын ужасьёслы пуктозы. Портал пыр матысь 14 нуналлы гинэ гожтӥськыны луэ. Озьы ик поликлиникае вазиськыса яке колл-центре 8-800-100-24-47 номеръя жингыртыса гожтӥськыны луонлык вань.  20-тӥ толшорлы Удмуртиын нырысетӥ прививкаез 2 сюрс 25 адями пуктӥз ини, 525 адями вакцинациез йылпумъяз. Туннэ нуналлы Удмуртие 5 сюрс 442 доза вакцина вуиз Толшоре-тулыспалэ элькунэ эшшо 63 сюрс 858 доза вуоз. Со бере Госуслуги портал пыр гожтӥськон выльысь ужаны кутскоз. Тодэ вайытом, элькунын коронавирус пумит вакцинацилы сӥзем сайт ужаны кутскиз. Удмуртиын вакцина басьтыны уж сётӥсь пыр яке ас кожад гожтӥськыны луэ.  Тегъёс: Тазалык Ижкар Удмуртия коронавирус вакцина прививка  